- Imagini uluitoare, de pe stadionul "Ilie Oană" din Ploiești
- Ce s-a întâmplat la meci
Au fost scandări xenofobe la Petrolul – Sepsi. Suporterii "lupilor galbeni" nu s-au abținut și au provocat un scandal uluitor, la meciul de la Ploiești.
Ultima etapă a sezonului regular a încins spiritele în Liga 1. După ce suporterii de la UTA, Dinamo, U Cluj, dar și de la CSA Steaua (înfrățiți cu arădenii) s-au încăierat înainte de partide, a venit și rândul fanilor de la Petrolul, care au provocat incidente la duelul cu Sepsi.
Scandări xenofobe la Petrolul – Sepsi
În minutul 14 al duelului de pe stadionul Ilie Oană, Sepsi a deschis scorul prin Florin Ștefan, iar spiritele s-au încins în tribunele arenei din Ploiești.
După gol, jucătorii echipei patronate de Laszlo Dioszegi au primit o lovitură liberă, de la mare distanță de poarta lui Zima. Ștefănescu și Aganovic se aflau în apropierea balonului, iar Oroian era la mică distanță de aceștia.
Potrivit orangesport.ro, un obiect a zburat din tribună înainte ca lovitura liberă să fie executată, iar Oroian s-a prăbușit la pământ, după ce a fost lovit în cap. VEZI IMAGINI ÎN GALERIA FOTO
Jucătorul covăsnenilor a sângerat și a avut nevoie de îngrijiri medicale, după această lovitură. De asemenea, fanii Petrolului i-au atacat, din tribună, și pe oamenii din staff-ul lui Sepsi, care s-au plâns la al 4-lea oficial.
Scene halucinante înainte de Dinamo – UTA
Scene halucinante înainte de Dinamo – UTA! Ultraşii s-au bătut pe teren şi au aruncat cu torţe. Meciul a început cu 10 minute întârziere.
Scandal uriaş chiar pe teren, înainte de Dinamo – UTA. Ultraşii celor de la CSA Steaua s-au bătut cu rivalii lor chiar pe gazonul stadionului Arcul de Triumf.
Scenele halucinante s-au produs chiar ânainte ca meciul să înceapă. Dinamoviştii şi ultraşii celor de la CSA Steaua şi-au împărţit pumni şi picioare. Ultraşii stelişti au venit la meci pentru a-i susţine pe arădeni.
A fost și un scandal uriaş înainte de Dinamo – UTA, cu fanii dinamovişti şi cei de la CSA Steaua în prim plan. Elias Bucurică, liderul celor din PCH, a avut cuvinte greu de reprodus la adresa jurnaliştilor.
Elias Bucurică i-a înjurat pe jurnaliştii prezenţi la meci, dar şi un mesaj jignitor la adresa fanilor veniţi de la Arad.
"Țăranilor, ați ajuns la București?!", le-a strigat Elias Bucurică fanilor celor de la UTA, conform gsp.ro. La meci au ajuns şi ultraşii care susţin CSA Steaua. Aceştia sunt înfrăţiţi cu fanii celor de la UTA. Jandarmii au intervenit pentru ca lucrurile să nu degenereze şi au dat cu gaze lacrimogene.
Pe drumul spre Bucureşti, ultraşii de la UTA au avut un conflict violent cu fanii de la Universitatea Cluj. Incidentul şocant a fost confirmat de Jandarmerie.